ამსტერდამის რაიონები
ამსტერდამის რაიონები (ნიდერლ. stadsdelen) — ნიდერლანდების დედაქალაქი ამსტერდამი იყოფა 8 ძირითად რაიონად. თითოეულ რაიონს მართავს პირდაპირი წესით არჩეული რაიონული კომიტეტი (bestuurscommissie). ამსტერდამში პირველი რაიონი დაარსდა 1981 წელს. ბოლო რაიონი, რომელსაც 2002 წელს მიენიჭა რაიონის სტატუსი იყო ამსტერდამ-სენტრუმი. რაიონების არსებული სისტემა მოიცავს ამსტერდამის მთელ ტერიტორიას. რაიონების მოსახლეობა არის დაახლოებით 80 000-დან 140 000 მოსახლემდე.